થાનગઢથી 10 કિલોમીટર દૂર ત્રિનેત્રેશ્વર મહાદેવ મંદિરના ફરતે આવેલા પવિત્ર કુંડમાં ડુબકી મારવાનું અને સ્નાનનું અનેરૂ માહાત્મય છે. ઉલ્લેખનીય છેકે તરણેતરના આ કુંડમાં ગંગાજી પધારતા હોવાની લોકવાયકાને કારણે લાખો શ્રધ્ધાળુઓ શ્રાવણ માસ અને ભાદરવા માસના ઋષિપાંચમે સ્નાન કરતા હોય છે. ત્યારે આ પવિત્ર કુંડમાં ત્રણ-ચાર દિવસ થયા મૃત હાલતમાં માછલીઓ જોવા મળી રહ્યાં છે. જેના કારણે ત્યાં દર્શનાર્થે આવતા ભાવિકોમાં રોષ ફેલાઇ રહ્યો છે. જોકે માછલીઓના મોત પાછળ કુંડની અસ્વચ્છતા જવાબદાર હોય તેમ પ્રાથમિક નજરે લાગી રહ્યું છે.